28. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ.2253/367 της 6 Απρ./7 Μαΐου  1966 (ΦΕΚ Β΄ 273) Περί διαδικασίας απαλλαγής από του φόρου πολυτελείας ειδών εξαγομένων εις την αλλοδαπήν. Έχοντες υπ’ όψιν το άρθρ. 13 του Νόμ. 2029/1952, ως αντικατεστάθη δια της παρ. 6 του άρθρ. 28 του Ν.Δ. 4242/1962 «περί τροποποιήσεως και συμπληρώσεως φορολογικών και άλλων τινών διατάξεων», αποφασίζομεν: 1.Η υπό των ως άνω διατάξεων προβλεπομένη απαλλαγή από του φόρου πολυτελείας παρέχεται υπέρ του κατασκευαστού ή διασκευαστού των υποκειμένων εις τον φόρον τούτον ειδών εν τω εσωτερικώ, επί τη εξακριβώσει ότι τα είδη ταύτα εξήχθησαν αποδεδειγμένως εις την αλλοδαπήν. Σελ. 358,08(β) 350 Α -322 2.Η εξαγωγή των ειδών εις την αλλοδαπήν θεωρείται αποδεδειγμένη, εφ’ όσον ο κατασκευαστής ή διασκευαστής τούτων προσκομίσει αντίγραφον διασαφήσεως εξαγωγής, εξ ης να προκύπτει πλην της ποσότητος και αξίας αυτών και η επιχείρησις ήτις κατεσκεύασε ταύτα εν τη ημεδαπή. Οσάκις η εξαγωγή των ειδών ενεργείται παρά τρίτου, η επιχείρησις ήτις κατεσκεύασε ταύτα θα σημειούται υπό της Τελωνειακής Αρχής επί της διασαφήσεως εξαγωγής εις την θέσιν των προσηρτημένων εγγράφων, επί τη βάσει υπευθύνου δηλώσεως του εξαγωγέως, προσαρτωμένης εις την πρωτότυπον διασάφησιν. Εις την περίπτωσιν ταύτην ο δικαιούχος της απαλλαγής θα προσκομίζη, πλην του αντιγράφου διασαφήσεως εξαγωγής, και: α)Αντίγραφον του τιμολογίου πωλήσεως των εξαχθέντων εις την αλλοδαπήν ειδών, β)υπεύθυνον δήλωσιν του εξαγωγέως ότι τα εξαχθέντα παρ’ αυτού είδη επωλήθησαν εις αυτόν παρά της επιχειρήσεως ήτις κατεσκεύασε ταύτα εν τη ημεδαπή. Η παρούσα δημοσιευθήτω δια της Εφημερίδος της Κυβερνήσεως. 